重玩價值

重玩價值喺電子遊戲詞彙上常用於單人遊戲，指隻遊戲喺玩家通咗關一次之後，有幾能夠吸引玩家再去玩多次。

喺電子遊戲設計上，常見嘅提升重玩價值方法有以下呢啲：
視乎玩家作嘅選擇而有多個可能結局嘅故仔；
俾玩家喺遊戲開始嗰時由幾個角色當中揀一個用，一路用個角色用到尾；
中途俾玩家揀路線，跟住個遊戲淨係會俾佢玩揀咗嘅路線嘅關卡；
用打星等嘅方法評玩家喺每個關卡嘅表現，等玩家會為咗攞高啲分而重玩；
二周目，即係玩第二次嗰時會多咗角色或者武器用。

程序生成
Roguelike

攷 

replay value